Priekšlikums Padomes lēmums, par sarunu pilnvarām, ar kurām Komisiju pilnvaro vest sarunas par nolīgumu kodoldrošības pētniecības un izstrādes jomā starp Eiropas Atomenerģijas kopienu (Euratom) un Amerikas Savienoto Valstu Enerģētikas departamentu (USDOE) /* COM/2008/0507 galīgā redakcija */





[pic] | EIROPAS KOPIENU KOMISIJA | Briselē, 4.8.2008 COM(2008) 507 galīgā redakcija KOMISIJAS PAZIŅOJUMS PADOMEI par sarunu pilnvarām, ar kurām Komisiju pilnvaro vest sarunas par nolīgumu kodoldrošības pētniecības un izstrādes jomā starp Eiropas Atomenerģijas kopienu (Euratom) un Amerikas Savienoto Valstu Enerģētikas departamentu (USDOE) Priekšlikums PADOMES LĒMUMS, par sarunu pilnvarām, ar kurām Komisiju pilnvaro vest sarunas par nolīgumu kodoldrošības pētniecības un izstrādes jomā starp Eiropas Atomenerģijas kopienu (Euratom) un Amerikas Savienoto Valstu Enerģētikas departamentu (USDOE) (iesniegusi Komisija) KOMISIJAS PAZIŅOJUMS PADOMEI par sarunu pilnvarām, ar kurām Komisiju pilnvaro vest sarunas par nolīgumu kodoldrošības pētniecības un izstrādes jomā starp Eiropas Atomenerģijas kopienu ( Euratom ) un Amerikas Savienoto Valstu Enerģētikas departamentu ( USDOE ) Eiropas Atomenerģijas kopiena ( Euratom ) un Amerikas Savienoto Valstu Enerģētikas departaments ( USDOE ) sadarbojas kopš 1982. gada, lai uzlabotu un stiprinātu tās metodoloģijas un tehnoloģijas, kas vajadzīgas, lai nodrošinātu kodoldrošību. 1995. gadā nolīgums tika grozīts, lai tajā iekļautu abu pušu apņemšanos saskaņot to attiecīgās darbības trešo valstu atbalstam. Tolaik galvenais mērķis bija nodrošināt optimālu sadarbību starp atbalsta programmu Krievijai un citām bijušās Padomju Savienības valstīm, kuru Kopīgais pētniecības centrs īstenoja TACIS programmas ietvaros, un līdzīgām USDOE programmām. TACIS programmas tālāka attīstība un veiksmīgi īstenotā sadarbība abām pusēm deva ierosmi paplašināt sadarbības sfēru daudzās jomās, kas pārsniedza tikai kodoldrošības kontekstu, aptverot arī darbības, kas kodoldrošības jomā saistītas ar pētniecību, izstrādi un apmācību. Komisija uzskata, ka šādai darbības jomas paplašināšanai ir vajadzīgs atbilstošs tiesiskais regulējums. Drošības jautājumu nozīmīgums vispārīgā izpratnē un transatlantiskās sadarbības stiprināšana rada īpaši labvēlīgu politisko situāciju šādai paplašinātai sadarbībai. Šāda sadarbība jau notiek Ceturtās paaudzes starptautiskā foruma ( GIF ) kontekstā un to ir ierosināts stiprināt divpusēju Euratom /ASV attiecību kontekstā. Ņemot vērā iepriekš minēto, Padome tiek aicināta: - - pilnvarot Komisiju saskaņā ar Euratom līguma 101. panta 2. punktu uzsākt un vadīt sarunas ar USDOE par 1995. gada nolīguma darbības jomas paplašināšanu (iekļaujot tajā arī pētniecību, izstrādi un apmācību kodoldrošības jomā), aizstājot iepriekšējo nolīgumu ar jaunu. - - pielikumā pievienot sarunu pilnvaru projektu. Priekšlikums PADOMES LĒMUMS, par sarunu pilnvarām, ar kurām Komisiju pilnvaro vest sarunas par nolīgumu kodoldrošības pētniecības un izstrādes jomā starp Eiropas Atomenerģijas kopienu ( Euratom ) un Amerikas Savienoto Valstu Enerģētikas departamentu ( USDOE ) EIROPAS SAVIENĪBAS PADOME, ņemot vērā Eiropas Atomenerģijas kopienas dibināšanas līgumu un jo īpaši tā 101. panta otro punktu, ņemot vērā Komisijas paskaidrojuma rakstu, tā kā: (1) Starp Euratom un USDOE 1995. gada 6. janvārī tika parakstīts nolīgums par pētniecību un izstrādi kodolmateriālu drošības jomā. (2) Šis nolīgums ir jāgroza, lai tajā ietvertu arī visus kodoldrošības pētniecības un izstrādes aspektus. (3) Komisija ir jāpilnvaro vest sarunas par nolīgumu, kas aizstās 1995. gada nolīgumu, IR PIEŅĒMUSI ŠĀDU LĒMUMU. Vienīgais pants Komisija ar šo ir pilnvarota saskaņā ar šim lēmumam pievienoto pielikumu vest sarunas par nolīgumu starp Eiropas Atomenerģijas kopienu ( Euratom ) un Amerikas Savienoto Valstu Enerģētikas departamentu ( USDOE ) kodoldrošības pētniecības un izstrādes jomā. Šis nolīgums groza un aizvieto 1995. gada 6. janvārī parakstīto nolīgumu. Briselē, [..] Padomes vārdā — priekšsēdētājs PIELIKUMS Sarunu pilnvaru projekts Euratom un Amerikas Savienoto Valstu Enerģētikas departamenta ( USDOE ) sadarbības nolīgumam kodoldrošības pētniecības un izstrādes jomā 1. Temats Šo sarunu mērķis ir grozīt 1995. gada nolīgumu, kas aptver tikai kodoldrošību, un jo īpaši paplašināt nolīguma darbības jomu, tajā iekļaujot arī kodoldrošības pētniecību un izstrādi. Šis nolīgums tiks noslēgts saskaņā ar Euratom līguma 101. panta 2. punktu. Ar šo nolīgumu grozīs un aizvietos 1995. gada 6. janvārī parakstīto nolīgumu. 2. Sadarbības joma Saskaņā ar šo nolīgumu sadarbība aptvers pētniecību, izstrādi un apmācības kodoldrošības jomā. Īpaša vērība tiks pievērsta apmācībām un programmu koordinācijai, ko abas puses īsteno trešo valstu atbalstam. 3 Īstenošanas nosacījumi Īstenošanas nosacījumi tiks pārņemti no 1995. gada nolīguma par kodolmateriālu drošības pasākumu pētniecību un izstrādi. Tomēr tie tiks pielāgoti, ņemot vērā šajā laika posmā gūto pieredzi. 4. Attiecības ar dalībvalstīm Komisija galvenokārt nodrošinās ciešu sadarbību ar dalībvalstīm, kuras aktīvi darbojas kodoldrošības pētniecības un izstrādes jomā. Turklāt dalībvalstis, kuras to vēlas, var tikt iesaistītas šā nolīguma īstenošanā saskaņā ar šādiem nosacījumiem. - Jebkura dalībvalsts vai organizācija, kas ir tās dalībvalsts kompetencē, kura vēlas sadarboties ar USDOE kodoldrošības pētniecības, izstrādes un apmācības jomā, vienojoties ar Komisiju varēs izmantot šo nolīgumu attiecīgi ievērojot nolīguma īstenošanas nosacījumus. - Saskaņā ar šo nolīgumu organizētajās apmācībās varēs piedalīties jebkura dalībvalsts vai organizācija, kas ir tās dalībvalsts kompetences jomā, kura iesniedz Komisijai motivētu pieprasījumu, un saskaņā ar nosacījumiem, kurus noteiks atkarībā no katra atsevišķa gadījuma.